ארנון נאור

ארנון נאור (נולד ב-28 ביוני 1980) הוא זמר-יוצר, מלחין, מפיק מוזיקלי, יזם ופעיל חברתי ישראלי. הוא ידוע בשם הבמה "Sun Tailor". נולד בכפר סבא ב-1980 לעופר, אדריכל שעשה הסבה להייטק ואורית נאור אשת גיוס והשמה. במהלך ילדותו התגוררה המשפחה בלונדון, כוכב יאיר ורמת השרון. נאור החל לנגן ולכתוב שירים בזמן שירותו הצבאי. לאחר השירות הוא למד שנה ברימון בית ספר למוסיקה ואז עבר ללונדון, שם המשיך בלימודי מוזיקה ב- "London Centre of Contemporary Music" וניגן בלהקות הראשונות שהקים עם חומר מקורי, שכתב והלחין. החל משנת 2021 הוא עמית בתוכנית מנדל למנהיגות בתרבות יהודית. בשנת 2008 חזר לארץ והקליט את אלבום הבכורה שלו "Like the tide". שירי האלבום נכתבו על ידו והופקו במשותף עם אחיו אודי נאור. האלבום יצא במרץ 2012 והושק במועדון הלבונטין 7 במופע עם הלהקה בו התארחה מאיה איזקוביץ. אחרי השקת האלבום הוא המשיך להופיע עם הלהקה בכל הארץ. הוא הופיע בפסטיבל אינדינגב ופסטיבל יערות מנשה בשנת 2012, ולראשונה הופיע גם בחו״ל. באותה שנה הופיע בפסטיבל המוזיקה "Reeperbahn Festival" המתקיים בהמבורג. בשנת 2013 יצא עם הלהקה למסע הופעות ברחבי אירופה. בשנת 2014 מימן בעזרת קמפיין הדסטארט לאלבומו השני שהסתיים בהצלחה. בנובמבר אותה שנה יצא אלבומו השני "This Light" מתוכו יצאו 3 סינגלים, ביניהם "Who's At Your Window", שנכנס לפלייליסט ערב בגלגלצ. השקת האלבום התקיימה ב-15 בנובמבר באותה שנה. לאחר השקת האלבום הופיע עם הלהקה בישראל ובחו"ל. בין היתר הופיע בפסטיבל אינדינגב באותה שנה ובו ארח את מיקה שדה. הוא הופיע בפסטיבל יערות מנשה בבמה המרכזית. בשנת 2015 הופיע בפסטיבל "Waves Vienna" (אנ'), פסטיבל "wild mint" ברוסיה ובפסטיבל saarang chennai בהודו. בשנת 2017 הוציא קאבר לשיר, Shake It Off של הזמרת טיילור סוויפט, שזכה להשמעות רבות ברדיו וברשת. בשנת 2019 הוציא את הסינגל ראשון "Trials & Troubles" מתוך אלבומו השלישי' "Loosing Days" - שנכנס לפלייליסט כאן 88 והושמע בתחנות רדיו רבות. באותה שנה הוציא עם הראפר סמאח זקוט את השיר "Wake Up Now", שזכה להשמעות רבות ברדיו ובין היתר נכנס לפלייליסט ערב גלגלצ. בהמשך אותה שנה השתתף בפרויקט "Lullaby project" של קרן קרנגי הול והלחין שיר שבוצע לייב במקביל באתונה וניו יורק - במרכז התרבות "Stavros Niarchos" באתונה ובקרנגי הול בניו יורק. בשנת 2020 הוציא גרסה לשירו של דניאל ג'ונסטון, "True Love Will Find You In The End". בשנת 2021 הלחין את פסקול הסרט ״איך אומרות שתיקה״ של הבמאית שיר ניומן, שזכה בפרס הביכורים בפסטיבל דוקאביב, והיה מועמד לפרס אופיר באותה שנה. באותה שנה יצא הסינגל השני "Losing Days" מתוך אלבומו השלישי הנושא את אותו שם. בקליפ, שביים נאור, משתתפת השחקנית דקלה זקס. אלבומו השלישי "Losing Days" עתיד לצאת במרץ 2022 וייצא תחת הלייבל העצמאי שהקים "Beats & Suns". הפיק את אלבום הבכורה של מיה יוהנה "Bells In Our Stomachs" שיצא בשנת 2015. בין היתר הפיק סינגלים למאיה בן אלי וקילי הלפרין. בשנת 2019 יזם את הפרויקט "Yalla Moozika", חוויה מוזיקלית אותה הוא מעביר בבתי ספר, מוסדות תרבות ואירועים פרטיים ברחבי הארץ. בשנת 2021 הקים את "Songmakers", ריטריט כתיבה וקהילה ליוצרים ישראלים. הוא המנהל האמנותי של "Mooza Nights", ליין הופעות אינדי במוזיאון ארץ ישראל. בין היתר השתתפו בליין אדם בן עזרא, ריף כהן, אקו, מיקה שדה, שי נחייסי, פלורה וצליל דנין. נאור הוא ממייסדיו של "צלילים" - איגוד המוזיקאים והמוזיקאיות ומכהן היום כיו״ר המשותף שלו. אחיו הוא אודי נאור, מוזיקאי שפועל תחת השם "Beatfoot" ומנגן עם ההרכבים "TheAngelcy" ו-"רד אקסס". נאור מתגורר ביפו. הוא נשוי לאמנית הילה כהן ואב לילדה. Like The Tide This Light אתר האינטרנט הרשמי של ארנון נאור אתר האינטרנט הרשמי של ארנון נאור ארנון נאור, ברשת החברתית פייסבוק ארנון נאור, ברשת החברתית אינסטגרם ארנון נאור, סרטונים בערוץ היוטיוב ארנון נאור, באתר ספוטיפיי ארנון נאור, באתר סאונדקלאוד (באנגלית) ארנון נאור, באתר MusicBrainz (באנגלית) ארנון נאור, באתר דיזר ארנון נאור, באתר Discogs (באנגלית) ארנון נאור, באתר Songkick (באנגלית) ארנון נאור, באתר בנדקמפ שירה מייקין, תשלום עלוב: "אם אתה לא טיילור סוויפט, או אפילו סטטיק ובן אל, אתה בבעיה", באתר TheMarker‏, 11 בפברואר 2022 אורי זר אביב, האור בו אני חי, באתר הארץ, 14 במרץ 2012 קרן ג'ק, ג'וזף ומורטון מנדל - ישראל: מכון מנדל למנהיגות, אתר הקרן עידו כהן, עכבר העיר, סאן טיילור בהופעה: שיגור מוצלח למדי, באתר הארץ, 16 בנובמבר 2014 מי זה בחלונך? Sun Tailor בקליפ חדש, באתר ynet, 19 באוגוסט 2014 ניר גורלי, 16 שירים ישראליים בהשמעת בכורה בלעדית, באתר הארץ, 22 בספטמבר 2014 עמי פרידמן, 10 ההופעות שאסור לכם לפספס באינדינגב, באתר ynet, 6 באוקטובר 2014 By DAVID BRINN, The bright musical rays of Sun Tailor, The Jerusalem Post, ‏ביולי 2014 וואלה! תרבות‏, סאן טיילור סוויפט: האזינו לקאבר ל-"Shake It Off", באתר וואלה, 6 במרץ 2017 Cross-cultural jam session leads to a musical wakeup call - ISRAEL21c, ISRAEL21c, ‏באוגוסט 2019 [https://www.snfcc.org/en/events/lullaby-project-treasured-gifts/4345 Lullaby Project: Lullaby Project: [Treasured Gifts KZradio רדיו הקצה - גיאחה - שירי הלילה הכי יפים של 2020, באתר KZradio רדיו הקצה, ‏3 בנובמבר 2020 מצב טיסה #141 בכאן 88 - עורך ומגיש: גיל מטוס, באתר Flight Mode - הבלוג של גיל מטוס, ‏באפריל 2020 איך אומרות שתיקה - go2films, באתר go2films, ‏במאי 2021 Sun Tailor - Losing Days (Official Video), סרטון בערוץ "Sun Tailor", באתר יוטיוב (אורך: 3:42) La playlist de la Rédaction #130 - Rolling Stone, Rolling Stone, ‏בינואר 2021 בן שלו, מיה יוהנה הודחה מ"דה וויס" ללב זירת המוזיקה העצמאית, באתר הארץ, 20 באוגוסט 2015 צלילים, איגוד המוזיקאים והמוזיקאיות, אתר העמותה עמי פרידמן, "זה כמו סטארט-אפ": הוקם איגוד מוזיקאים, באתר ישראל היום